Orvosmeteorológia - fronthatások követik egymást
Változékony, csapadékos idõ várható helyenként sok hóval, erõs szelekkel. A frontok átvonulása után a hétvégére kellemesebbé válik az idõjárás.
Csütörtökön újabb havazásra készülhetünk. A Dunántúlon erõs lesz az északi szél, az erre érzékenyeknek emiatt fájhat a feje. Nyugaton hideg, keleten melegfronti hatásra számíthatunk. Az arra érzékenyek fáradékonyságot, álmatlanságot, vérnyomás-ingadozást érezhetnek. A hideg, téli idõjárás megviseli a szervezetet, fogyassz sok zöldséget és gyümölcsöt, ezzel erõsítheted immunrendszeredet. A légszennyezettség csökken. Az erõs havazás, nyugaton a hófúvások lassítják a közlekedést. Csúszós utak, helyenként rossz látási viszonyok várhatók.

Pénteken gyenge hidegfronti hatás várható. Erõsödhetnek az ízületi panaszok és a fejfájás. Folytatódik a havazás, de már egyre kevesebb helyen. A jelenlegi számítások szerint északon esik majd legtovább a hó. A szél mérséklõdik, erõs hófúvásokra már nem kell számítani. A légszennyezettség általában alacsony, közepes lesz. A közlekedõk sokfelé havas, latyakos, csúszós utakkal találkozhatnak. Vezess óvatosan!

Szombaton helyenként még lehet kisebb havazás, és élénk marad a szél. Fronthatásra nem kell számítani, sõt idõnként a nap is elõbújik. A javuló idõben a közérzet is javulni fog. Érdemes szabadtéri tevékenységekkel, havas programokkal eltölteni az idõt, ám a hideg miatt jól fel kell öltözni.
orvosmeteorológia humánmeteorológia